钦定古今图书集成/理学汇编/学行典/第132卷 > 徐三重庸斋日记 > 《主一箴》前人
## 钦定古今图书集成/理学汇编/学行典/第132卷 > 徐三重庸斋日记 > 《主一箴》前人

人禀天性，其生也直。克慎厥彝，则靡有忒。事物之感，
纷纶朝夕。动而无节，生道或息。惟学有要，持敬勿失。
验厥操舍，乃知出入。曷为其敬，妙在主一。曷为其一，
惟以无适。居无越思，事靡他及。涵泳于中，匪忘匪亟。
斯须造次，是保是积。既久而精，乃会于极。勉哉勿倦，
圣贤可则。